Oficiālais Vēstnesis L 117 , 24/05/1995 Lpp. 0015 - 0018



Komisijas Regula (EK) Nr. 1165/95 (1995. gada 23. maijs) par dažu preču klasifikāciju Kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un Kopējo muitas tarifu, kurā jaunākie grozījumi izdarīti ar Komisijas Regulu (EK) Nr. 3115/94 [2], un jo īpaši tās 9. pantu, tā kā, lai nodrošinātu minētās regulas pielikumā dotās Kombinētās nomenklatūras vienotu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti Kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji ir uz to balstīta vai kas tai pievieno papildu apakšiedaļas un kas ir izveidota ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas aprakstītas šīs regulas pielikuma tabulas 1. ailē, jāklasificē saskaņā ar KN kodiem, kas norādīti 2. ailē, saskaņā ar 3. ailē sniegto pamatojumu; tā kā ir lietderīgi, lai uz obligāto informāciju par tarifiem, ko attiecībā uz preču klasifikāciju Kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, varētu turpināt atsaukties trīs mēnešus, pamatojoties uz 12. panta 6. punktu Padomes Regulā (EEK) Nr. 2913/92, ar ko izveidots Kopienas Muitas kodekss [3]; tā kā Muitas kodeksa komitejas tarifu un statistikas nomenklatūras nodaļa tās priekšsēdētāja noteiktajā laikā nav sniegusi atzinumu par pievienotajā tabulā ietvertajiem produktiem ar 4. un 7. kārtas numuru; tā kā šajā regulā paredzētie pasākumi atbilst Muitas kodeksa komitejas tarifu un statistikas nomenklatūras nodaļas atzinumam par pievienotajā tabulā ietvertajiem produktiem ar 1., 3., 5. un 6. kārtas numuru, IR PIEŅĒMUSI ŠO REGULU. 1. pants Preces, kas aprakstītas pielikuma tabulas 1. ailē, Kombinētajā nomenklatūrā klasificē ar atbilstīgiem KN kodiem, kas norādīti minētās tabulas 2. ailē. 2. pants Obligāto informāciju par tarifiem, ko sniedz dalībvalstu muitas dienesti un kas neatbilst šajā regulā noteiktajām tiesībām, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 23. maijā Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 345, 31.12.1994., 1. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | Iedalījums KN kods | Iemesls | (1) | (2) | (3) | 1.Dekoratīvs priekšmets (gaismas strūklaka jeb "tekošs krāns"), nesamontēts un iesaiņots pārdošanai mazumtirdzniecībā. Samontētā veidā dažādās plastmasas sastāvdaļas (pamats ar aptuveni 15 cm diametru, kas ietver apgaismojuma sistēmu un elektromotoru ar energoapgādes kabeli, aprīkots ar slēdzi, trīs tvertnes, dažādi cauruļu savienojumi, krāns, maza dejotājas figūriņa, mākslīgās puķes un lapotne utt.) veido vienu no attēlotajiem priekšmetiem (augstums starp 30 cm un 40 cm). | 39264000 | Klasifikāciju nosaka Kombinētās nomenklatūras interpretācijas 1. un 6. vispārīgais noteikums un KN kodu 3926 un 39264000 apraksts. | 2.Rītakurpes ar tekstilmateriāla virsu un plastmasas ārējo zoli (aptuveni viena centimetra biezumā), kuru ārpuse ir pilnīgi pārklāta ar ļoti plānu valkāšanā neizturīga tekstilmateriāla slāni, kas ir pielīmēts gar zoles malām | 64041910 | Klasifikāciju nosaka Kombinētās nomenklatūras interpretācijas 1. un 6. vispārīgais noteikums, 64. nodaļas 4.b piezīme un KN kodu 6404, 640419 un 64041910 apraksts. | 3.Automatizēta kasetņu sistēma apvalkā, būtībā sastāvoša no:a)viena vai vairākiem bibliotēkas atmiņas moduļiem (katrs satur kasetnes atmiņas šūnas un mikroprocesora vadītu robotu, un katram ir pievienota viena vai vairākas kasetņu vadības sistēmas un vadības bloki), unb)bibliotēkas pārvaldības bloka ar integrālu programmatūru (kas darbojas kā saite starp bibliotēkas atmiņas moduļiem un vienu vai vairākām centrāliem procesoriem).Šī sistēma ir īpaši izstrādāta magnētiskās lentes kasetņu automātiskai ielādēšanai, apstrādei, glabāšanai un izlādēšanai automātiskās datu apstrādes vajadzībām. | 84719910 | Klasifikāciju nosaka Kombinētās nomenklatūras interpretācijas 1. un 6. vispārīgais noteikums, 84. nodaļas 5. B piezīme un KN kodu 8471, 847199 un 84719910 apraksts. | 4.Adaptera karte ievietošanai ar kabeļiem savienotas digitālās automātiskās datu apstrādes (ADA) iekārtās, kas dod iespēju datu apmaiņai lokālā tīklā (LAN), neizmantojot modemu.Ar šādu karti ADA iekārtu var izmantot kā ievades–izvades ierīci citai iekārtai vai centrālajam datu apstrādes blokam. Karte ir aptuveni 10 x 21 cm liela drukātā shēma, kas ietver integrētās shēmas un aktīvās un pasīvās sastāvdaļas. Tai ir rinda kontaktu, kas atbilst ADA iekārtas izvērses slotam ar pievienojumu LAN savienotājkabelim, un gaismas diodes. | 85178290 | Klasifikāciju nosaka Kombinētās nomenklatūras interpretācijas 1. un 6. vispārīgais noteikums, 84. nodaļas 5. piezīme un KN kodu 8517, 851782 un 85178290 apraksts. | 5.Miniatūrs elektroakustiskais uztvērējs (austiņas) apvalkā, kura ārējie izmēri nepārsniedz 7 x 7 x 5 mm.Uztvērējs satur magnētu, spoli un diafragmu, lai uztvertu elektriskos signālus, kas rada diafragmas svārstības, tādā veidā radot dzirdamu skaņu. Uztvērēju kopā ar pastiprinātāju var lietot kā dzirdes aparātu | 85183090 | Klasifikāciju nosaka Kombinētās nomenklatūras interpretācijas 1. un 6. vispārīgais noteikums, 90. nodaļas 2.a piezīme un KN kodu 8518, 851830 un 85183090 apraksts. | 6.Lāzerkopētājs, kas ietver galvenokārt skenēšanas ierīci (skeneri), digitālo attēlu apstrādes ierīci un iespiedierīci (lāzerprinteri) un ir kopējā apvalkā.Skenēšanas ierīce, lai rindu pēc rindas skenētu attēlu, izmanto optisko sistēmu, kas sastāv no spuldzes, spoguļiem, lēcām un fotoelementiem. Kopijas izgatavo elektrostatiski ar lāzerprintera veltni, izmantojot netiešu procesu. Lāzerkopētājam ir dažas papildu īpašības oriģināla attēla maiņai, piem., samazināšana, palielināšana, ēnošana. | 90091200 | Klasifikāciju nosaka Kombinētās nomenklatūras interpretācijas 1. un 6. vispārīgais noteikums un KN kodu 9009 un 90091200 apraksts. | 7.Mazas zvaigznītes un sirsniņas dažādās krāsās (sarkanas, zaļas un mirdzoši sudrabainas) un kniepadatas galviņu lieluma granulas dažādās krāsās no plānas plastmasas, ko izmanto, piemēram, viesību galda dekorēšanai karnevāla svētkos, bērnu viesībās vai Adventes svētkos. Dekoratīvo efektu panāk, izkaisot ražojumu. | 95059000 | Klasifikāciju nosaka Kombinētās nomenklatūras interpretācijas 1. un 6. vispārīgais noteikums un KN kodu 9505 un 95059000 apraksts. | +++++ TIFF +++++ --------------------------------------------------